# data[].attributes.headline
Η ΘΑΥΜΑΣΙΑ ΕΛΛΗΝΙΚΗ ΜΥΘΟΛΟΓΙΑ : ΓΙΑΤΙ ΔΙΔΑΣΚΕΤΑΙ ΑΚΟΜΑ ΚΑΙ ΣΗΜΕΡΑ ; 

# data[].attributes.subject
Η ΘΑΥΜΑΣΙΑ ΕΛΛΗΝΙΚΗ ΜΥΘΟΛΟΓΙΑ : ΓΙΑΤΙ ΔΙΔΑΣΚΕΤΑΙ ΑΚΟΜΑ ΚΑΙ ΣΗΜΕΡΑ ; 

# data[].attributes.body
Σιγά- σιγά, με το πέρασμα των αιώνων, συγκροτήθηκε η απέραντη και θαυμάσια ελληνική μυθολογία, που πήγασε από την φαντασία των απλοϊκών ανθρώπων και από την έμπνευση των λογοτεχνών. Με τους περίτεχνους και συναρπαστικούς αυτούς μύθους της ανατρεφόταν κάθε νέα γενιά, τροποποιώντας τους σύμφωνα με τις δικές της ανάγκες και διασώζοντας τους από στόμα σε στόμα ή μέσα από τα συγγράμματα των σοφών.

Βέβαια και οι άλλοι λαοί έχουν την δική του μυθολογία, και ίσως μερικοί από αυτούς μεγαλύτερη από την ελληνική. Καμιά από αυτές όμως δεν μπορεί να συγκριθεί με την ελληνική μυθολογία σε πλούτο εικόνων και μορφών, σε πλοκή διηγήσεων και σε βάθος διδαγμάτων. Οι μύθοι της είναι βγαλμένοι μέσα από την ζωή και την φύση, στολισμένοι με πλούσια φαντασία και εκφρασμένοι με την πλούσια ελληνική γλώσσα. Για αυτό και η ελληνική μυθολογία διδάσκεται σήμερα πολλών χωρών.

# data[].attributes.headline
ΠΩΣ ΠΛΑΣΤΗΚΑΝ ΛΟΙΠΟΝ ΟΙ ΜΥΘΟΙ ΜΑΣ; 

# data[].attributes.subject
ΠΩΣ ΠΛΑΣΤΗΚΑΝ ΛΟΙΠΟΝ ΟΙ ΜΥΘΟΙ ΜΑΣ; 

# data[].attributes.body
Έτσι οι αρχαίοι Έλληνες προσωποποιώντας όλα τα φυσικά φαινόμενα και αντικείμενα, έπλασαν διάφορους τέτοιους μύθους για θεούς και για δαίμονες, για ημίθεους και ήρωες, για τέρατα και νεράιδες, για μάγισσες και μούσες. Άλλοτε πάλι, καθώς περνούσαν τα χρόνια, έντυναν τα σπουδαία γεγονότα της ζωής, αλλά και τα μεγάλα ιστορικά γεγονότα με φανταστικές διηγήσεις, προσπαθώντας έτσι να τους δώσουν κάποια ερμηνεία.

Με τον τρόπο αυτό πλάστηκαν οι μύθοι για την αργοναυτική εκστρατεία, για τα κατορθώματα του Ηρακλή και του Θησέα, για τον Τρωικό πόλεμο, για τις περιπλανήσεις του Οδυσσέα κτλ.

# data[].attributes.headline
ΤΙ ΕΙΝΑΙ ΟΙ ΜΥΘΟΙ; 

# data[].attributes.subject
ΤΙ ΕΙΝΑΙ ΟΙ ΜΥΘΟΙ; 

# data[].attributes.body
Οι αρχαίοι Έλληνες, πριν αναπτύξουν τις επιστήμες, προσπαθούσαν να δώσουν φανταστικές εξηγήσεις για τα διάφορα φυσικά φαινόμενα.
Έτσι π.χ. θεωρούσαν τον κεραυνό ως ένα από τα όπλα με τα οποία ο Θεός Δίας τιμωρούσε τους κακούς ανθρώπους, ενώ σήμερα όλοι ξέρουμε ότι αυτό οφείλεται στον ηλεκτρισμό που έχουν τα σύννεφα. Οι φανταστικές αυτές εξηγήσεις, τις οποίες και σήμερα συνηθίζουν να δίνουν τα παιδιά σε ό,τι δεν καταλαβαίνουν, λέγονται μύθοι.